CELEX: 62011CA0613
Language: sl
Date: 2013-03-21 00:00:00
Title: Zadeva C-613/11: Sodba Sodišča (deveti senat) z dne 21. marca 2013 – Evropska komisija proti Italijanski republiki (Neizpolnitev obveznosti države — Državne pomoči — Pomoč Italijanske republike za sektor ladijskega prevoza na Sardiniji — Odločba Komisije 2008/92/ES, s katero je bilo ugotovljeno, da je ta pomoč nezdružljiva s skupnim trgom, in naloženo, da se od prejemnikov pridobi njeno vračilo — Neizvršitev v določenem roku)

1.6.2013   
            
            
               SL
            
            
               Uradni list Evropske unije
            
            
               C 156/10
            
         Sodba Sodišča (deveti senat) z dne 21. marca 2013 – Evropska komisija proti Italijanski republiki
   (Zadeva C-613/11) (1)
   
   (Neizpolnitev obveznosti države - Državne pomoči - Pomoč Italijanske republike za sektor ladijskega prevoza na Sardiniji - Odločba Komisije 2008/92/ES, s katero je bilo ugotovljeno, da je ta pomoč nezdružljiva s skupnim trgom, in naloženo, da se od prejemnikov pridobi njeno vračilo - Neizvršitev v določenem roku)
   2013/C 156/14
   Jezik postopka: italijanščina
   
      Stranki
   
   
      Tožeča stranka: Evropska komisija (zastopnika: B. Stromsky in D. Grespan, agenta)
   
      Tožena stranka: Italijanska republika (zastopnika: G. Palmieri, agent, skupaj s S. Fiorentinom, avvocato dello Stato)
   
      Predmet
   
   Neizpolnitev obveznosti države – Državne pomoči – Nesprejetje v predpisanem roku vseh potrebnih predpisov za uskladitev s členoma 2 in 5 Odločbe Komisije 2008/92/ES z dne 10. julija 2007 v zvezi s shemo državne pomoči za sektor ladijskega prevoza na Sardiniji (UL 2008, L 29, str. 24) – Zahteva po takojšnji in učinkoviti izvršitvi odločb Komisije – Neustreznost postopka za izterjavo zadevne nezakonite pomoči
   
      Izrek
   
   
               1.
            
            
               Italijanska republika s tem, da v predpisanem roku ni sprejela vseh ukrepov, potrebnih za to, da bi od prejemnikov pridobila vračilo državne pomoči, ki je bila z Odločbo Komisije [2008/92/ES] z dne 10. julija 2007 v zvezi s shemo državne pomoči Italije za sektor ladijskega prevoza na Sardiniji (notificirano 11. julija 2007 in objavljeno v UL L 29, 22.2.2008, str. 24) razglašena za nezakonito in nezdružljivo s skupnim trgom, ni izpolnila obveznosti iz členov 2 in 5 te odločbe.
            
         
               2.
            
            
               Italijanski republiki se naloži plačilo stroškov.
            
         
      (1)  UL C 32, 4.2.2012.